D

***ไม่เอาน่า* มีสปอยร์นะ อ่านก่อนไลท์โนเวลมาก่อนดีกว่า**

D

* อนิเมะ
* ไลท์โนเวล
* มังงะ

* วาคาบะ ฮิอิโระ (若葉姫色)
* ลุงโล้น ชื่อในเกม

**D** ผู้ดูแลระบบระดับสูง 1 ในเทพปกครองลำดับสูงสุด เธอมีหน้าที่ดูแลโลกหลังความตาย และเป็นผู้สร้างระบบของโลกที่คุโมโกะไปเกิดใหม่

เธอเป็นสาเหตุให้เหล่าคนในห้องตาย D จึงส่งเพื่อนร่วมห้องและคุณครูไปเกิดใหม่ ณ ตอนนั้นเธอก็อยู่ในห้องเช่นกัน แต่เธอไม่ตาย

## **รูปลักษณ์**

**ข้อความต่อไปนี้มีสปอยร์ ยังจะอ่านใช่ไหมคะ?**

D พูดอย่างมั่นใจว่าร่างจำแลงที่มีนามว่าวาคาบะ เป็นร่างเนื้อที่งดงามที่สุดในโลก

ซาริเอลเคยกล่าวไว้ว่าร่างที่แท้จริงของ D นั้นอยู่ในความมืดมิดที่เป็นอาณาเขตของเธอ โดยที่ระบุไว้ว่ารูปร่างของเธอเป็นเด็กสาวที่ใกล้จะโตเป็นผู้ใหญ่ แต่ก็ยังพอจะเรียกว่าเด็กสาวได้อยู่ดี D มีสีหน้าที่ราบเรียบชวนนึกถึงความมืดที่ไร้ก้นบึ้ง

## **บุคลิก**

ในอนิเมะเธอค่อนข้างเหมือนคนทั่วไป น้ำเสียงของเธอเปี่ยมไปด้วยความสุข แต่ไม่ใช่กับนิยาย

เสียงของ D นั้นราบเรียบจนไม่สามารถจับอารมณ์ได้เลย ฉะนั้นเวลา D ล้อเล่นจึงไม่มีใครฟังออกเธอหยอกเล่นหรือไม่ เธอมีนิสัยที่อ่านยาก แม้แต่คนที่เจอเธอโดยไม่รู้ว่าเธอดีใจหรือเสียใจ เป็นตัวตนที่ไร้ความรู้สึกอย่างชัดเจน ไม่ว่าจะท่าทาง เสียงและสีหน้า มีเพียงแค่อย่างเดียวที่พอจะมำให้เธอมีอารมณ์ *มันน่าสนใจรึเปล่า?* ก็เท่านั้น

D ชอบเรื่องสนุก ไม่ชอบเรื่องน่าเบื่อ เธอสามารถทำอะไรได้ทั้งหมดตามที่เธอคิด เธอจึงไม่ค่อยเข้าไปแทรกแซง เพราะถ้าทำมากเกินไปก็จะรู้ผลลัพธ์ แต่ถ้าแทรกแซงแล้วเกิดสนุกขึ้นมาเธอก็จะทำ

## **ข้อมูลตัวละคร**

ไม่ทราบชื่อจริง ที่จริงคือร่างจำแลงของเทพที่เรียกตัวเองว่า D เป็นบุคคลที่ไม่มีอยู่จริง ซึ่ง D กล่าวว่านี่เป็นเพียงชื่อชั่วคราวและร่างจำแลงที่เตรียมไว้เพื่อหนีงานแล้วไปรับบทเป็นเด็กมัธยมปลายวัยใส

เหตุการณ์ระเบิดในห้องเรียนในโรงเรียนเฮย์ชินเกิดขึ้นเพราะเธออยู่ที่นั่น ส่งผลให้เหล่าผู้กลับชาติมาเกิดต้องไปเกิดใหม่

**ข้อความต่อไปนี้มีสปอยร์ ยังจะอ่านใช่ไหมคะ?**

กล่าวคือต้นเหตุของเรื่อง ชิราโอริเกิดจากการที่เธอปลูกถ่ายความทรงจำในฐานะมนุษย์ให้กับดวงวิญญาณของแมงมุมที่อยู่ในห้องเรียน

ชิราโอริถือกำเนิดขึ้นเพื่อให้หลงเหลือร่องรอยว่ามนุษย์ที่ชื่อวาคาบะ ฮิอิโระ เคยมีตัวตนอยู่ จึงกล่าวได้ว่า ในขั้นที่ชิราโอริถือกำเนิดขึ้นมา D ได้ส่งมอบตัวตนที่ชื่อวาคาบะ ฮิอิโระ ให้กับชิราโอริไปแล้ว

อย่างไรเสียความจริงที่ว่าบุคคลที่ชื่อวาคาบะ ฮิอิโระ ไม่มีตัวตนอยู่และมีเพียงเทพเจ้าที่สร้างชื่อปลอมนั่นขึ้นมาก็ไม่เปลี่ยนไป

ในดาวโลกเธอถูกเหมารวมว่าถูกระเบิดตายไปแล้วเหมือนกับผู้กลับชาติมาเกิดคนอื่น

ที่มาของชื่อต่าง ๆ ของเธอ

* เทพแห่งความชั่วร้าย / เทพปีศาจ : เกิดจากการกระทำของเธอซึ่งบางครั้งก็สร้างความพินาศ และการที่เธอชอบดูผู้คนที่กำลังลำบาก
* ยมทูต (เทพแห่งความตาย) : D เป็นผู้ดูแลสูงสุดของโลกหลังความตาย
* เทพองค์สุดท้าย : ตัวตนของ D นั้นเป็นเทพเจ้าที่จะมองเห็นจุดจบของจักรวาลด้วยตัวเธอเอง
* Absolute Paradox : บ่งบอกถึงการกระทำของ D ที่เกิดความขัดแย้งกันอย่างมหาศาล
* D : เป็นชื่อที่เธอบอกแก่คนทั่วไปว่าให้เรียกเธอว่า D โดยแทนตัวเธอเองที่ไร้นาม กิวเลียเรียกเธอว่าเทพเจ้านิรนามในครั้งแรก เธอเลยตั้งชื่อว่า D ขึ้นมาให้เขาเรียกแทน

## **ประวัติ**

**ข้อความต่อไปนี้มีสปอยร์ ยังจะอ่านใช่ไหมคะ?**

ไม่มีการระบุแน่ชัดถึงต้นกำเนิดของเธอ แต่มีการยืนยันได้ว่า D เกิดหลังสงครามโบราณ (สงครามที่นางฟ้าถูกสังหารเป็นจำนวนมาก) ซึ่งนี่เป็นข้อยืนยันได้ว่าเธอเป็นเทพเจ้าที่เกิดหลังเผ่านางฟ้าที่เก่าแก่เป็นอันดับ 3 ของเผ่าเทพเจ้าทั้ง 4

ส่วนในโลกนี้ เธอปรากฏตัวครั้งแรกเมื่อ 800 ปีก่อนบนโลก โดยให้ความช่วยเหลือในการสร้างระบบต่าง ๆ แล้วปล่อยให้คนอื่นดูแลกันเอง ถึงกระนั้นเธอก็แทรกแทรงโลกนี้อยู่เป็นระยะ ๆ

ในช่วงที่เธอเป็นวาคาบะ คุโมโกะบรรยายว่าส่วนมากใช้ชีวิตแบบฮิคิโคโมริ นอนเฉลี่ยประมาณ 4 ชั่วโมง

เธอทานข้าวแบบสำเร็จรูป(ต้มน้ำ/เอาเข้าไมโครเวฟ) วาคาบะกินข้าวน้อยประมาณครึ่งหนึ่งของคนทั่วไป และพอใจกับบะหมี่ถ้วยและอาหารกล่อง

เช้าไปโรงเรียนไม่ได้พูดคุยกับใคร กลับบ้านไปเล่นเน็ตหรือเล่นเกม

เกมที่วาคาบะเล่นเป็นเกมเดียวกับพวกยามาดะเล่นเช่นกัน อวาตาร์ของเธอเป็นลุงโล้นเคร่งขรึม แทบจะไม่พูดอะไรเลยถ้าไม่จำเป็น ในช่องแชตเกมก็ไม่ได้คุยกับใคร มีค่าสเตตัสแบบโรมัน(สเตตัสไม่สมดุล) อัพค่าโจมตีทางกายภาพและความเร็ว ส่วนค่าอื่นแทบไม่ได้เพิ่ม วาคาบะเป็นผู้เล่นสายฟรีที่ไต่ไปถึงระดับสูสีกับสายเปย์ และมีฉายาว่า*เจ้าลมกรด*

ครอบครัววาคาบะสายสัมพันธ์ค่อนข้างเย็นชา พ่อแม่ต่างทำงานกลับบ้านตอนดึกจึงไม่ค่อยได้เจอหน้ากันราวกับคนแปลกหน้า วาคาบะนั้นเล่นหุ้นเพื่อหาค่าใช้จ่ายในบ้านอีกด้วย

วาคาบะมีสมรรรภถาพทางร่างกายไม่ดีนักและเธอยังได้ที่โหล่ของการทดสอบสมรรถภาพในโรงเรียน เธอจึงไม่เก่งกีฬา คุโมโกะบอกว่าซอฟต์บอลเธอห่วยที่สุดในชั้น

เธอทำตามกฎหมายด้วยเหตุผลถ้าฝ่าฝืนแล้วมันจะน่ารำคาญ เข้าใจและทำตามเพราะยุ่งยากเกินกว่าจะทำตัวแปลกแยก

เป็นผู้หญิงที่ชุนกล่าวว่าเป็นที่สุดในห้อง เรียกได้ว่าสวยที่สุดในโรงเรียนเฮย์ชิน เด็กผู้หญิงที่งดงามจนถูกผู้ชายสรรเสริญ แต่ถูกผู้หญิงกีดกัน

เธอถูกชิโนฮาระแกล้งทั้งพูดไม่ดีในระยะเผาขนให้ได้ยิน เอาของไปซ่อนบ้าง เพราะรุ่นพี่ที่ชิโนฮาระสารภาพรักบอกว่าชอบเธอ แม้ว่าวาคาบะจะไม่รู้จักรุ่นพี่คนนั้นก็ตาม และเธอก็ไม่แสดงท่าทีติดใจกับการกระทำของชิโนฮาระ จึงไม่เกิดเป็นเรื่องเป็นราว

อีกปัจจัยหนึ่งที่การกลั่นแกล้งนี้ไม่กลายเป็นเรื่องใหญ่ เพราะไอกับคุมิ หรือเพื่อนคนอื่นของชิโนฮาระต่างห้ามชิโนฮาระไว้ และพูดทำนองเดียวกันว่า “คุณวาคาบะน่ากลัวจะตาย พอแค่นี้เถอะ”

ชิโนฮาระเองก็รู้ว่าเธอน่ากลัวแต่กลับห้ามตัวเองไม่ได้ เพราะถูกมองด้วยดวงตาที่บอกว่าชิโนฮาระนั้นไม่อยู่ในสายตา

***ไม่เอาน่า* มีสปอยร์นะ อ่านก่อนไลท์โนเวลมาก่อนดีกว่า**

## **ความสามารถ**

มีความเป็นไปได้ว่า D เป็น 1 ในเทพเจ้าที่แข็งแกร่งที่สุดในพหุภพ แม้แต่ในหมู่เทพเจ้า D ก็เป็นตัวตนที่พิเศษ เทพเจ้าหลายองค์เกรงกลัวเธอและไม่กล้าเข้าใกล้อาณาเขตที่เธอปกครอง การที่แทบไม่มีมังกรอยู่บนโลกเลยนั้นเป็นการบ่งบอกการมีอยู่ของ D ทว่าเรื่องการต่อสู้เพียงอย่างเดียวเธอจะเป็นรองคุณสาวใช้

* ความแข็งแกร่งด้านกายภาพ : เธอเป็นเทพเจ้าที่ไม่ควรนับด้วยพื้นฐานของระบบ แต่ D ไม่เคยแสดงพลังด้านนี้เลยสักครั้ง
* สติปัญญา : ปัญญาของ D นั้นเกินที่จะหยั่งถึงโดยความฉลาดของเธอคาดเดาความคิดคนอื่นได้แม่นยำจนหลายคนคิดว่าเธอนั้นอ่านใจ แม้ยามปกติเวลาพูดกับชิโระเธอก็ไม่อ่านใจตลอด นั่นแสดงให้เห็นถึงความคาดเดาที่แม่นยำราวกับการอ่านใจ
* เวท : D ชำนาญเวทความมืดและความตาย แต่ในทางปฏิบัติแล้วเธอสามารถใช้เวทได้ทุกรูปแบบ เธอยังแสดงให้เห็นถึงเวทที่เหนือสามัญสำนึกในการจัดการพลังงานต่าง ๆ ในเนื้อเรื่อง เช่น การสร้างระบบที่เธอสร้างขึ้นมาด้วยความพยายามที่เล็กน้อยเท่านั้น
* เพิกเฉยบาเรีย : D นั้นไม่เคยได้รับผลกระทบจากบาเรียต่าง ๆ เลยสักครั้งแม้แต่ของโพทิมัส
* พลังมิติ : พลังมิติของ D นั้นเหนือกว่าชิราโอชิอย่างสิ้นเชิง โดยเธอนั้นสามารถควบคุมพื้นที่ได้เด็ดขาด แม้แต่ตัวเทพเจ้าเองก็ยังตกอยู่ในการควบคุมมิติของเธอ เช่น การสื่อสารโดยที่เธอใช้มือถือแทนตัวเองทั้งที่ยังอยู่ในญี่ปุ่น D สามารถจำกัดการได้ยินให้เฉพาะคนที่เธอต้องการ ซึ่งแม้แต่กิวเลียก็รับรู้ไม่ได้ถึงพลังนี้
	+ เธอเคยควบคุมมิติรอบตัวเทพเจ้า แม้เทพเจ้าคนนั้นจะไม่ยินยอมเลยก็ตาม และ D ไม่ได้รับผลกระทบจากเขตแดนของเทพเจ้าทั้ง 2 แม้จะในเวลาเดียวกัน
* ไอเทม D เป็นคนที่สร้างไอเทมได้ง่าย ๆ จากความว่างเปล่า เช่น มือถือ รวมถึงการที่เธอสร้างมันจากพลังงานต่าง ๆ ได้ไม่ยาก เช่น ดาบจอมมาร ดาบผู้กล้า ไม้เบสบอล หรือไพ่คำสาป
	+ ไม้เบสบอล สิ่งที่ชิโระพบในบ้าน D เมื่อเหวี่ยงไม้นี้จะได้ลูกโฮมรันเสมอ ใช้ได้กับบอลและสิ่งมีชีวิตเท่านั้น แม้จะดูเหมือนสิ่งของไร้สาระแต่ประสิทธิภาพดันเหนือกว่าเคียวยักษ์ของชิโระด้วยซ้ำ

*หมายเหตุ ใน WN ใช้ไม้เบสบอลทำลายบาเรีย LN ต้องใช้ไม้เบสบอล+เคียว อนิเมะไม่โผล่แม้แต่เคียว*

* + ไพ่คำสาป คือ ไอเทมที่สาปใครก็ได้ที่พ่ายแพ้ (ใน WN โซเฟียแพ้ชิโระจนต้องเรียกว่า นายท่าน ต่างจาก LN ที่ชิโระใช้พลังตัวเอง)
* ออร่าแห่งความหวาดกลัว : D สามารถปล่อยออร่าที่มีความหวาดกลัวสูงได้ แม้แต่เทพที่เห็นเศษเสี้ยวของมันก็ตาม ชิราโอริเห็นครั้งแรกก็รู้สึกกลัวจนน่าขยะแขยง เป็นบรรยากาศที่น่ารังเกียจราวกับความตายกำลังเอ่อท่วมจนล้น
* ระบบ : เนื่องจาก D เป็นผู้สร้างระบบเธอจึงแทรงแทรกระบบได้ง่าย ๆ อย่างไม่มีปัญหา โดยตำแหน่งของเธอนั้นเหนือกว่าผู้ดูแลระบบทั่วไปอย่างมาก
* อมตะ  : ในฐานะเทพเจ้าองค์สุดท้าย คาดว่าถึงจักรวาลแตกดับเธอก็ไม่ตาย
* เทเลพาที : D สามารถสื่อสารทางจิตกับคุโมโกะได้
* อาณาเขตความมืด : 1 ใน 2 พลังหลักของ D ที่เป็นอาณาเขตความมืดที่ไม่มีที่สิ้นสุด แม้แต่เทพเจ้าที่อยู่ในอาณาเขตนี้ก็ยังมีความรู้สึกหวาดกลัวเป็นอย่างมาก D สามารถพาซาริเอลเข้ามาในอาณาเขตนี้ได้แม้เธอจะไม่ยินยอมเท่าไร่
* ซ่อนตัว : พลังที่ใช้หนีงานของ D ในด้านการต่อสู้แม้เธอจะสู้คุณสาวใช้ไม่ได้ แต่ความสามารถนี้ทำให้ D เลี่ยงการตรวจจับของเธอได้
* ความตาย : 1 ใน 2 พลังหลักของ D ที่สามารถความคุมความตายได้แม้จะไม่ใช้ระบบ นั่นเป็นเหตุผลที่เธอสามารถย้ายวิญญานข้ามโลกได้ และยังสามารถสร้างวาคาบะที่เป็นตัวตนที่ไม่มีอยู่จริงได้อีกด้วย พลังนี้เป็นตัวที่ทำให้เธอเป็นผู้ปกครองโลกหลังความตาย
* อื่น ๆ : อย่างที่ D บอกไว้ เธอสามารถทำอะไรก็ได้ตามใจต้องการ แม้ไม่ได้ใช้เวท

## เบ็ดเตล็ด

* ในเล่มที่ 4 คนแปลได้แปลนามสกุลเธอว่า วากาบะ
* D คิดว่ามังกรน่ารังเกียจ ทั้งมังกรที่แท้จริงและมังกรปลอม
* ฮิอิโระ (姫巴) ตัว 姫 มีความหมายว่าเจ้าหญิง
* เหมือน D จะไม่ชอบผู้หญิงที่หน้าอกใหญ่กว่าเธอ D จึงเซตติ้งให้เหล่าผู้กลับชาติมาเกิดมีขนาดหน้าอกเล็กกว่า
	+ แต่โซเฟียกับคาเทียเป็นข้อยกเว้น ที่อาจจะมีขนาดใหญ่กว่า

## อ้างอิง&เครดิตภาพ

1. https://kumodesu.fandom.com/wiki/D

1. ↑ ไลท์โนเวลเล่ม 3 - เผชิญหน้ากับผู้ดูแลครั้งแรก
2. ↑ ไลท์โนเวลเล่ม 7 - คั่นฉาก การต่อสู้ในอวกาศของมังกรดำ
3. ↑ ไลท์โนเวลเล่ม 2 - 7 เงาของผู้ดูแลระบบ
4. ↑ ไลท์โนเวลเล่ม 10 - 6 ไปร้องเรียนกันเถอะ
5. ↑ 5.0 5.1 ไลท์โนเวลเล่ม 4 - 5 วิวัฒนาการ
6. ↑ 6.0 6.1 6.2 ไลท์โนเวลเล่ม 10 - ไปร้องเรียนกันเถอะ
7. ↑ ไลท์โนเวลเล่ม 9 - เทพแห่งความชั่วร้ายไม่ยิ้มร่า
8. ↑ 8.0 8.1 ไลท์โนเวลเล่ม 9 - (หลังตอน) เทพแห่งความชั่วร้ายไม่ยิ้มหยัน
9. ↑ https://www.facebook.com/ADS107/photos/a.123715876549417/125401636380841/
10. ↑ ไลท์โนเวลเล่ม 8 - 3 ฉันอิ่มแปล้
11. ↑ ไลท์โนเวลเล่ม 1 - 2 บ้านค่าเช่า 0 เยน
12. ↑ ไลท์โนเวลเล่ม 8 - 1 ฉันอ่อนแอ
13. ↑ ไลท์โนเวลเล่ม 4 - 7 จอมมารบุก
14. ↑ ไลท์โนเวลเล่ม 3 - 10 ฉันไม่รู้ว่าในอนาคตจะถูกเรียกด้วยชื่อเกรียน ๆ อย่างฝันร้ายแห่งเขาวงกต
15. ↑ 15.0 15.1 ไลท์โนเวลเล่ม 1 - S5 คนที่ 2
16. ↑ ไลท์โนเวลเล่ม 5 - S7 ยักษ์ผู้แยกเขี้ยว
17. ↑ ไลท์โนเวลเล่ม 5 - บทคั่น เดรกกับฮาร์ฟเอลฟ์
18. ↑ https://goshujin.tk/index.php?topic=13514.msg714569#msg714569
19. ↑ ไลท์โนเวลเล่ม 14 - 2 ฆ้องเริ่มชี้ชะตา หน้า 37
20. ↑ ไลท์โนเวลเล่ม 4 - S1 สู่เขาวงกตยักษ์เอลโรว์
21. ↑ ไลท์โนเวลเล่ม 3 - 4 สังหารมังกร